আলেকজান্ডার গ্রাহাম বেল
আলেকজান্ডার গ্রাহাম বেল (৩রা মার্চ, ১৮৪৭ - ২রা আগস্ট, ১৯২২) প্রখ্যাত বিজ্ঞানী ও উদ্ভাবক। টেলিফোনের অন্যতম আবিষ্কারক হিসেবে তিনি সবচেয়ে পরিচিত। তাকে "বোবাদের পিতা" তথা "দ্য ফাদার অফ দ্য ডিফ" নামে ডাকা হতো। তার বাবা, দাদা এবং ভাই সবাই একক অভিনয় ও বক্তৃতার কাজে জড়িত ছিলেন এবং তার মা ও স্ত্রী উভয়েই ছিলেন বোবা। এ কারণেই বোবাদের জীবনযাত্রার মান উন্নয়নে তিনি অনেক গবেষণা করেছেন। টেলিফোন উদ্ভাবনের আগে থেকেই তিনি শ্রবণ ও কথন সংশ্লিষ্ট গবেষণা নিয়োজিত ছিলেন। ১৮৭৬ সালে তাকেই টেলিফোনের প্রথম মার্কিন পেটেন্টের সম্মানে ভূষিত করা হয়।
মোবাইল টেলিফোনি
সেলুলার প্রযুক্তিটির প্রকৃতি: কখনো কখনো একটি সেল ফোন কভারেজের বাইরে চলে যায় (যেমন, রাস্তার সুড়ঙ্গে), যখন সংকেত পুনরায় প্রতিষ্ঠিত হয় তখন ফোনটি নিকটবর্তী সেল-টাওয়ারে 'পুনঃসংযোগ' সংকেত পাঠায় এবং এটি সংকেত প্রেরণ করার জন্য আবার প্রস্তুত হয়। 'ক্লোনিং' এর কারণে অনেক ফোন ঝুকিতে রয়েছে। যথোপযুক্ত সরঞ্জাম দ্বারা, পুনঃসংযোগ সংকেতকে আটকে দেয়া সম্ভব এবং 'ফাঁকা (ব্লাঙ্ক) ফোনে' থাকা তথ্য এনকোড করে প্রকৃত ফোনটিকে 'ফাঁকা' ফোনটির সঠিক নকল করাও সম্ভব (যাকে ক্লোনিং বলা হয়) এবং 'ক্লোন' করা ফোন থেকে কল করা হলে মূল অ্যাকাউন্ট থেকেই চার্জ করা হয়। এই সমস্যাটি প্রথম প্রজন্মের অ্যানালগ প্রযুক্তিতে ব্যাপকভাবে বিস্তৃত ছিল, তবে জিএসএম এর মত আধুনিক ডিজিটাল প্রযুক্তিতে নিরাপত্তা ব্যবস্থা উন্নত করা হয় যা ক্লোনিংকে কঠিন করে তোলে।